ཞི་ཅིན་ཕིང་གི་རྟེན་འབྲེལ་འཕྲིན་ཡིག་ནང་དར་གོས་ལམ་བུའི་ལམ་རྒྱུད་ཀྱི་དམངས་ཁྲོད་རྩ་འཛུགས་ཀྱི་མཉམ་ལས་དྲ་བ་འཛུགས་རྒྱུ་ནི་ལམ་རྒྱུད་རྒྱལ་ཁབ་ཁག་གི་དམངས་ཁྲོད་སྤེལ་རེས་ཀྱི་མཉམ་ལས་ལ་ཤུགས་སྣོན་རྒྱག་པ་དང་དམངས་སེམས་གཅིག་མཐུན་ཡོང་རྒྱུར་སྐུལ་འདེད་གཏོང་བའི་བྱེད་ཐབས་གལ་ཆེན་ཞིག་ཡིན།ཚོགས་ཞུགས་འཐུས་མི་ཚོས་ད་ཐེངས་ཀྱི་གླེང་སྟེགས་གོ་སྐབས་ཤིག་ལ་བརྩིས་ཏེ་དམངས་སེམས་གཅིག་མཐུན་གྱི་ཇུས་ཆེན་ལ་སྐུལ་འདེད་གཏོང་རྒྱུ་ཐུན་མོང་ཐོག་གྲོས་མོལ་བྱས་ནས་རྒྱལ་ཁབ་ཁག་གི་མི་དམངས་དབར་ཕན་ཚུན་བསམ་ཤེས་དང་མཛའ་གྲོགས་ཡོང་ཤུགས་ཆེ་རུ་གཏོང་བ་དང་།རྒྱལ་ཁབ་ཁག་ཐུན་མོང་ཐོག་འཕེལ་རྒྱས་འགྲོ་རྒྱུར་སྐུལ་འདེད་གཏོང་བ།མིའི་རིགས་ཀྱི་ལས་དབང་གཅིག་མཐུན་འདུས་གྲུབ་གཏོད་རྒྱུར་སྐུལ་འདེད་གཏོང་བ་བཅས་ཀྱི་ཆེད་དུ་ལེགས་སྐྱེས་འབུལ་དགོས་ཞེས་བསྟན་ཡོད་པ་རེད།